Der udarbejdes ikke løbende statistik over alternative aktiver, hvilket bl.a. skyldes, at der ikke findes en vedtagen afgrænsning af, hvad alternative aktiver er. Det er derfor vanskeligt at vurdere, om pensionsbranchens investeringer i alternative aktiver giver de forventede resultater. \r   \r Gennem en årrække har en række pensionsselskaber imidlertid givet information om deres alternative aktiver. På trods af begrænsede mængder data som gør, at konklusioner skal drages med betydelige forbehold, så indikerer de tilgængelige tal to ting: \r   \r - Afkastet af alternative aktiver overstiger afkastet af obligationer \r - Afkastet af alternative aktiver er mere stabilt end afkastet af børsnoterede danske og udenlandske aktier.